# name
Intervencions basades en la música per al tractament de la malaltia d'Alzheimer

# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2025. Tutor/a: Dra. M.C. Morán

# metadata.dc.description.abstract[].value
La malaltia d’Alzheimer (MA), la causa més freqüent de demència, és un trastorn neurodegeneratiu que provoca un deteriorament progressiu de les funcions cognitives. Davant les limitacions dels tractaments farmacològics actuals, aquest treball té com a objectiu explorar el potencial terapèutic de les intervencions basades en la música (IBM), concretament de la musicoteràpia (MT) i la medicina musical (MM), com a teràpies complementàries per al tractament d’aquesta malaltia. La metodologia emprada s’ha basat en una revisió bibliogràfica de la literatura científica recent. Per tal d’aportar una visió més aplicada i contextualitzada, aquesta revisió ha estat complementada amb l’observació directa d’una sessió de MT en un centre residencial i amb entrevistes a professionals del sector.
Els resultats mostren que les IBM poden tenir un impacte positiu significatiu sobre l’estat cognitiu, emocional, conductual i social de les persones amb MA, amb una incidència mínima d’efectes adversos. Els beneficis més consistents s’observen en l’àmbit neuropsicològic, amb reduccions notables en símptomes com l’ansietat, la depressió i l’agitació.
Les conclusions destaquen que, malgrat els resultats prometedors, actualment existeix una manca significativa d’estandardització terminològica i metodològica, així com una limitada disponibilitat d’estudis amb un alt nivell d’evidència. En aquest sentit, es posa en manifest la necessitat d’impulsar investigacions més rigoroses, amb metodologies estandarditzades i un major nombre de participants, que permetin avaluar amb major precisió el potencial, l’eficàcia i la viabilitat clínica d’aquestes intervencions.
Paraules clau: Malaltia d’Alzheimer, Música, Intervencions Basades en la Música, Musicoteràpia, Medicina Musical

# metadata.dc.rights[].value
cc-by-nc-nd (c) Llorens Costa, Anna, 2025

# metadata.dc.source[].value
Treballs Finals de Grau (TFG) - Farmàcia

# metadata.dc.title[].value
Intervencions basades en la música per al tractament de la malaltia d'Alzheimer